# Въвеждане на забрана за улов на бели пясъчни миди от видовете *Donax trunculus* *и Chamelea gallina*, считано от 01.05.2020 г. до 31.07.2020 г. включително - Уведомление за стартиране на производство по издаване на общ административен акт на министъра на земеделието, храните и горите

С цел опазване на популациите от бели пясъчни миди в Черно море се въвежда забрана за улова им от 01.05.2020 г. до 31.07.2020 г. включително, на основание чл. 30, ал. 3, т. 1 от Закона за рибарството и аквакултурите.

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието, храните и горите за въвеждане на временна забрана за улов на бели пясъчни миди от видовете *Donax trunculus* *и Chamelea gallina* в българската акватория на Черно море.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следните електронни адреси: office@iara.government.bg и vela.dinkova@iara.government.bg

**

 **РЕПУБЛИКА БЪЛГАРИЯ **

МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

 Изпълнителна агенция по рибарство и аквакултури

**ОДОБРИЛ:**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДО:**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ЧРЕЗ:**

**Д-Р ЛОЗАНА ВАСИЛЕВА**

**ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДОКЛАД**

oт

доц. д-р Галин Николов – изпълнителен директор на Изпълнителна агенция по рибарство и аквакултури (ИАРА)

**Относно:** Проект на заповед за въвеждане на забрана за улов на бели пясъчни миди oт видовете *Donax trunculus* и *Chamelea gallina* за опазване на популациите им в рибностопански обекти по чл. 3, ал. 1, т. 1 от Закона за рибарството и аквакултурите (ЗРА) или в зони от тях.

**УВАЖАЕМА ГОСПОЖО МИНИСТЪР,**

В Изпълнителна агенция по рибарство и аквакултури (ИАРА) на 19.02.2020 г. се проведе работна среща с представители на Асоциация на производителите на рибни продукти БГ ФИШ, на която бяха разгледани въпроси свързани с устойчивото управление на ресурса от бели пясъчни миди. На срещата заинтересовани лица изразиха позиция, че ефектът от миналогодишната едномесечна забрана за улов на бяла мида не дава ясни сигнали за подобряване на състоянието и числеността на запаса. В тази връзка бе направено предложение периода на забрана за улов на бели миди през 2020 г. да се увеличи на три месеца. Впоследствие е получено писмо от Асоциация на производителите на рибни продукти БГ ФИШ с вх. № 46-00-21/27.02.2020 г. по описа на ИАРА с предложение да се въведе забрана за улов на бели пясъчни миди oт вида *Donax trunculus*, считано от 01.05.2020 г. до 31.07.2020 г. (Приложение № 1). Въпросът за въвеждане на временна забрана е поставян многократно от представителите на сектор „Рибарство“, на редица подобни срещи проведени през последните няколко години.

Съгласно данните за улов на бяла пясъчна мида от информационно-статистическата система на ИАРА, през последните години с най-голям стопански интерес се отличават белите пясъчни миди oт видовете *Donax trunculus* и *Chamelea gallina*.

Съгласно чл. 30, ал. 3, т. 1 от ЗРА министърът на земеделието, храните и горите съгласувано с министъра на околната среда и водите, определя временни забрани за стопански и любителски риболов във водни обекти по чл. 3, ал. 1, т. 1 и 2 от ЗРА или отделни зони от тях. През 2017 г. и 2019 г. бе изискано становището на научните институти в страната, относно биологичните особености и размножителния период на видовете бели миди в Черно море. Впоследствие постъпиха становища от Института по рибни ресурси (ИРР), град Варна, с рег. индекс 91-432/13.04.2017 г. по описа на Министерство на земеделието, храните и горите (МЗХГ) и вх. № 3300-5175/21.03.2019 г. по описа на ИАРА (Приложения № 2 и № 3). В своите становища ИРР – град Варна отбелязват, че размножителният период на гореспоменатите видове започва през пролетта и завършва в края на летния сезон.

 **УВАЖАЕМА ГОСПОЖО МИНИСТЪР,**

С цел опазване на популациите на горепосочените двучерупчести морски мекотели и вземайки под внимание размножителния период отразен в предоставените научни становища, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс, за издаване на общ административен акт - Заповед на министъра на земеделието, храните и горите за въвеждане на временна забрана за улов на бели пясъчни миди oт видовете *Donax trunculus* и *Chamelea gallina* в Черно море, считано от 01.05.2020 г. до 31.07.2020 г. включително.

В тази връзка Ви представям проект на заповед за забрана за извършване на улов на бели пясъчни миди oт видовете *Donax trunculus* и *Chamelea gallina* в Черно море на основание чл. 30, ал. 3, т. 1 от ЗРА (Приложение № 4).

Проектът на заповед следва да бъде публикуван на електронните страници на МЗХГ и ИАРА за осигуряване на възможност на заинтересованите страни да се запознаят с проекта, и да участват в административното производство по издаването му. В тази връзка прилагам проект на Уведомление (Приложение № 5). Проектът на заповед ще бъде съгласуван и с министъра на околната среда и водите.

**Приложения:**

1. Копие на писмо от Асоциация на производителите на рибни продукти БГ ФИШ с вх. № 46-00-21/27.02.2020 г. по описа на ИАРА;
2. Копие на становище от ИРР, град Варна, с рег. индекс 91-432/13.04.2017 г. по описа на МЗХГ;
3. Копие на становище от ИРР, град Варна, с вх. № 3300-5175/21.03.2019 г. по описа на ИАРА;
4. Проект на заповед на министъра на земеделието, храните и горите за въвеждане на временна забрана за улов на бели пясъчни миди oт видовете *Donax trunculus* и *Chamelea gallina* на основание чл. 30, ал. 3, т. 1 от ЗРА;
5. Проект на Уведомление за стартирането на производство по издаване на общ административен акт на министъра на земеделието, храните и горите за въвеждане на временна забрана за улов на бели пясъчни миди от видовете *Donax trunculus* *и Chamelea gallina* в българската акватория на Черно море.

**С УВАЖЕНИЕ,**

**ДОЦ. Д-Р ГАЛИН НИКОЛОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛА:**

**Д-Р ЛОЗАНА ВАСИЛЕВА**

**ЗАМЕСТНИК - МИНИСТЪР**



# РЕПУБЛИКА БЪЛГАРИЯ

Министър на земеделието, храните и горите

**ПРОЕКТ**

**З А П О В Е Д**

**№ ………………….**

**гр. София, …………….2020 г.**

На основание чл. 25, ал. 4 от Закона за администрацията, чл. 30, ал. 3, т. 1 от Закона за рибарството и аквакултурите, във връзка със съгласувателно писмо с изх. №………………/……………..2020 г. на Министерство на околната среда и водите и доклад от изпълнителния директор на Изпълнителна агенция по рибарство и аквакултури с № *………………/……………*2020 г., и възникнала необходимост от опазване и създаване на оптимални условия за естествено възпроизводство на бели пясъчни миди oт видовете *Donax trunculus* и *Chamelea gallina* в българската акватория на водите на Черно море,

**Н А Р Е Ж Д А М :**

1. Забранява се стопанският и любителският риболов на бели пясъчни миди oт видовете *Donax trunculus* и *Chamelea gallina*, в българската акватория на водите на Черно море, считано от 01.05.2020 г. до 31.07.2020 г. включително.
2. Заповедта подлежи на обжалване по реда на Административнопроцесуалния кодекс.
3. Заповедта да се публикува на интернет страницата на Министерството на земеделието, храните и горите и Изпълнителна агенция по рибарство и аквакултури.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

 Заповедта да се връчи на съответните длъжностни лица за сведение и изпълнение.

ДЕСИСЛАВА ТАНЕВА

*Министър*